# ΟΡΚΩΜΟΣΙΑ ΠΡΟΠΤΥΧΙΑΚΩΝ ΦΟΙΤΗΤΩΝ ΤΟΥ ΤΜΗΜΑΤΟΣ ΔΙΟΙΚΗΣΗΣ ΕΠΙΧΕΙΡΗΣΕΩΝ ΜΕ ΕΔΡΑ ΤΗΝ ΠΑΤΡΑ ΤΟΥ ΠΡΩΗΝ ΤΕΙ ΔΥΤΙΚΗΣ ΕΛΛΑΔΑΣ ΙΟΥΛΙΟΥ 2025

Σας ενημερώνουμε ότι η τελετή ορκωμοσίας προπτυχιακών φοιτητών του Τμήματος, θα πραγματοποιηθεί **ΠΕΜΠΤΗ 31 ΙΟΥΛΙΟΥ 2025** και **ώρα 13:00**, στο Αμφιθέατρο Ι-1 του Συνεδριακού και Πολιτιστικού Κέντρου του Πανεπιστημίου Πατρών (στο Ρίο).

Επισυνάπτονται οδηγίες - χρήσιμες πληροφορίες για ενημέρωση. Για οποιαδήποτε διευκρίνιση μπορείτε να απευθύνεστε στο mail της Γραμματείας ([deptsecr@upatras.gr](mailto:deptsecr@upatras.gr)) ή στα τηλέφωνα 2610 962 867, 2610 962 869.

Θα ακολουθήσει αναλυτική κατάσταση με τα Μητρώα των φοιτητών που έχουν υποβάλλει αίτηση και θα συμμετέχουν στην τελετή ορκωμοσίας του Ιουλίου 2025.

ΑΠΟ ΤΗΝ ΓΡΑΜΜΑΤΕΙΑ

**ΟΔΗΓΙΕΣ ΟΡΚΩΜΟΣΙΑΣ – ΧΡΗΣΙΜΕΣ ΠΛΗΡΟΦΟΡΙΕΣ**

* Το πτυχίο ή το δίπλωμα απονέμεται σε δημόσια τελετή ορκωμοσίας και απονομής πτυχίων/διπλωμάτων, ενώπιον των Πανεπιστημιακών Αρχών (Πρυτανικών Αρχών, Κοσμητόρων Σχολών, Προέδρων Τμημάτων ή εκπροσώπων τους), οι οποίοι συμμετέχουν στην τελετή με την τήβεννο του Ιδρύματος.
* Ο χώρος διεξαγωγής των τελετών των Τμημάτων που εδρεύουν στην Πάτρα είναι το Αμφιθέατρο Ι-1 του Συνεδριακού και Πολιτιστικού Κέντρου του Πανεπιστημίου Πατρών **http://www.confer.upatras.gr/index.php**
* Πληροφορίες για πρόσβαση στην Πανεπιστημιούπολη στο Ρίο Πατρών, στο Αγρίνιο και στο Μεσολόγγι, μπορείτε να αναζητήσετε στο σύνδεσμο: **https://www.upatras.gr/foitites/protoeteis/prosvasi-stin-panepistimioupoli-patras/**

* Το κείμενο της καθομολόγησης των προπτυχιακών, χορηγείται από τη Γραμματεία του Τμήματος. Κατά την τελετή ορκωμοσίας καλούνται με αλφαβητική σειρά οι πτυχιούχοι/διπλωματούχοι κάθε Τμήματος. Μεταξύ αυτών, ο πτυχιούχος/διπλωματούχος που πέτυχε τον μεγαλύτερο βαθμό, αναγιγνώσκει την καθομολόγηση.
* Επειδή η τελετή ορκωμοσίας αποτελεί μια σημαντική στιγμή τόσο για τους αποφοίτους όσο και για τις οικογένειές τους, μεριμνάται ώστε να πραγματοποιηθεί σε ατμόσφαιρα πολιτισμού και ευπρέπειας, όπως αρμόζει σε Ακαδημαϊκό Ίδρυμα. Ως εκ τούτου, απαγορεύεται η κατανάλωση ποτού και φαγητού, καθώς και η χρήση ειδών πάρτι (σερπαντίνων, κομφετί, καραμουζών κλπ.) στο χώρο διεξαγωγής των τελετών, στους κοινόχρηστους χώρους και στον περιβάλλοντα χώρο της Πανεπιστημιούπολης.
* Στο πλαίσιο του Γενικού Κανονισμού Προστασίας Προσωπικών Δεδομένων ΕΕ 2016/679, σας ενημερώνουμε ότι, οι τελετές ορκωμοσίας πτυχιούχων – διπλωματούχων του Πανεπιστημίου Πατρών, βιντεοσκοπούνται, ενώ καθ’ όλη τη διάρκεια των τελετών λαμβάνονται φωτογραφίες των ορκιζόμενων και των παρευρισκόμενων επισκεπτών από διαπιστευμένους φωτογράφους, εικονολήπτες. Με τη συμμετοχή σας στις τελετές δηλώνετε ότι γνωρίζετε τη συλλογή και χρήση των δεδομένων εικόνας/ήχου και συναινείτε σε αυτήν. Όποιος ή όποια δεν αποδέχεται την πιθανότητα να φωτογραφηθεί ή βιντεοσκοπηθεί, παρακαλούμε να το δηλώσει στο (panen@upatras.gr), προκειμένου να κατευθυνθεί σε θέσεις εκτός εμβέλειας της φωτογράφησης ή της βιντεοσκόπησης. Ο αριθμός των θέσεων είναι περιορισμένος και θα τηρηθεί σειρά χρονικής προτεραιότητας. Πληροφορίες σχετικά με την Προστασία Προσωπικών Δεδομένων μπορείτε να αναζητήσετε στο σύνδεσμο: https://www.upatras.gr/privacy-policy/ ή να επικοινωνήσετε με τον Υπεύθυνο Προστασίας Δεδομένων (dpo@upatras.gr).
* **Στους χώρους διεξαγωγής των τελετών, θα πραγματοποιείται λήψη φωτογραφιών/βίντεο καθώς κα πώληση ανθέων από αδειοδοτημένους επαγγελματίες**.
* Οι φοιτητές προπτυχιακοί του Πανεπιστημίου Πατρών, κατά την τελετή ορκωμοσίας τους φέρουν το επίσημο ένδυμα (τήβεννο). Οι ενδιαφερόμενοι θα πρέπει **να προσέρχονται τουλάχιστον 30 λεπτά πριν από την έναρξη της τελετής**, προκειμένου να περιενδυθούν την τήβεννο. Μετά το πέρας της τελετής, επιστρέφουν υποχρεωτικά & ενυπογράφως την τήβεννο.
* Στις τελετές θα συμμετάσχουν οι ορκιζόμενοι/-ες, συνοδευόμενοι, από πέντε (5) το πολύ άτομα/ορκιζόμενο-η. Οι ορκιζόμενοι με τους συνοδούς τους προσέρχονται στο χώρο διεξαγωγής της τελετής μία ώρα πριν την έναρξη της τελετής και αποχωρούν σταδιακά, χωρίς να παραμένουν στους κοινόχρηστους χώρους, προκειμένου να αποφεύγεται ο συνωστισμός μεταξύ των τελετών ορκωμοσίας.

* Οι ορκιζόμενοι/-ες, οφείλουν να ακολουθούν όλες τις παραπάνω οδηγίες καθώς και να ενημερώνουν τους συνοδούς τους σχετικά με αυτές.
* Αναλυτικές οδηγίες ορκωμοσίας και περαιτέρω πληροφορίες μπορείτε να λάβετε από τις Γραμματείες των Τμημάτων.

**ΑΠΟ ΤΗ ΓΡΑΜΜΑΤΕΙΑ**